ಗುರುಡೊಂಗ್‍ಮರ್ ಸರೋವರವು ಭಾರತದ ಸಿಕ್ಕಿಂ ರಾಜ್ಯದ ಮಾಂಗನ್ ಜಿಲ್ಲೆಯಲ್ಲಿ ಸ್ಥಿತವಾಗಿದ್ದು ವಿಶ್ವದ ಅತಿ ಎತ್ತರದ ಸರೋವರಗಳಲ್ಲಿ ಒಂದಾಗಿದೆ. ಇದನ್ನು ಬೌದ್ಧರು, ಸಿಖ್ಖರು ಮತ್ತು ಹಿಂದೂಗಳು ಪವಿತ್ರವೆಂದು ಪರಿಗಣಿಸುತ್ತಾರೆ. 8 ನೇ ಶತಮಾನದಲ್ಲಿ ಭೇಟಿ ನೀಡಿದ ಟಿಬೆಟಿಯನ್ ಬೌದ್ಧ ಧರ್ಮದ ಸ್ಥಾಪಕರಾದ ಗುರು ರಿನ್ಪೋಚೆ ಎಂದೂ ಕರೆಯಲ್ಪಡುವ ಗುರು ಪದ್ಮಸಂಭವನ ಹೆಸರನ್ನು ಈ ಸರೋವರಕ್ಕೆ ಇಡಲಾಗಿದೆ. == ವೈಶಿಷ್ಟ್ಯಗಳು == ಹಿಮನದಿಗಳಿಂದ ಪೋಷಿಸಲ್ಪಟ್ಟ ಈ ಸರೋವರವು ಟಿಬೆಟಿಯನ್ ಪ್ರಸ್ಥಭೂಮಿಯೊಂದಿಗೆ ಸಂಪರ್ಕ ಹೊಂದಿದ ಎತ್ತರದ ಪ್ರಸ್ಥಭೂಮಿ ಪ್ರದೇಶದಲ್ಲಿ ಕಾಂಚೆಂಡ್‌ಜೋಂಗಾ ಶ್ರೇಣಿಯ ಉತ್ತರಕ್ಕೆ ನೆಲೆಗೊಂಡಿದೆ. ಇದು ತ್ಸೋ ಲಹ್ಮುವನ್ನು ಸೇರುವ ಮೂಲ ಹೊಳೆಗಳಲ್ಲಿ ಒಂದನ್ನು ಒದಗಿಸುತ್ತದೆ. ನವೆಂಬರ್ ನಿಂದ ಮೇ ಮಧ್ಯದವರೆಗೆ ಚಳಿಗಾಲದ ತಿಂಗಳುಗಳಲ್ಲಿ ಸರೋವರವು ಸಂಪೂರ್ಣವಾಗಿ ಹೆಪ್ಪುಗಟ್ಟಿರುತ್ತದೆ. ಸರೋವರವು 118 (290 ) ವಿಸ್ತೀರ್ಣವನ್ನು ಹೊಂದಿದೆ ಮತ್ತು ಅದರ ಬಾಹ್ಯ ಉದ್ದ 5.34 (3.32 )) . ಆದರೆ, ಭಕ್ತರು ಪೂಜೆ ಸಲ್ಲಿಸುವ ಸ್ಥಳದಲ್ಲಿ ಸರೋವರದ ಗಾತ್ರವು ಚಿಕ್ಕದಾಗಿ ಕಾಣುತ್ತದೆ ಏಕೆಂದರೆ ಸರೋವರದ ದೊಡ್ಡ ಭಾಗದ ನೋಟಕ್ಕೆ ಗುಡ್ಡಗಾಡು ಪ್ರದೇಶವು ಅಡ್ಡಿಯಾಗುವುದರಿಂದ ಅದು ಗೋಚರಿಸುವುದಿಲ್ಲ. ಸರೋವರದ ಸುತ್ತಲಿನ ಪ್ರದೇಶವನ್ನು ಗುರುಡೊಂಗ್ಮರ್ ಎಂದೂ ಕರೆಯುತ್ತಾರೆ. ಇಲ್ಲಿ ಚಮರೀಮೃಗಗಳು, ನೀಲಿ ಕುರಿಗಳು ಮತ್ತು ಎತ್ತರದ ಇತರ ವನ್ಯಜೀವಿಗಳು ವಾಸಿಸುತ್ತವೆ. == ಜಾನಪದದಲ್ಲಿ == ಸರೋವರದ ಹೆಪ್ಪುಗಟ್ಟಿದ ಸ್ಥಿತಿಗೆ ಸಂಬಂಧಿಸಿದ ದಂತಕಥೆಯು ಗುರು ಪದ್ಮಸಂಭವ ಅವರು ಟಿಬೆಟ್‌ನಿಂದ ಹಿಂದಿರುಗುವಾಗ ಸರೋವರಕ್ಕೆ ಭೇಟಿ ನೀಡುವುದರೊಂದಿಗೆ ಸಂಬಂಧ ಹೊಂದಿದೆ. ಅವರು ಇದನ್ನು ನೋಡಿದಾಗ, ಅದು ಡೋರ್ಜೆ ನೈಮಾ ಅಥವಾ ಛೋಡೆನ್ ನೈಮಾದ ದೈವಿಕ ಸ್ಥಳವನ್ನು ಪ್ರತಿನಿಧಿಸುವುದರಿಂದ ಅದು ಪೂಜೆಗೆ ಯೋಗ್ಯವಾಗಿದೆ ಎಂದು ಅವರು ಭಾವಿಸಿದರು. ಕುಡಿಯುವ ನೀರಿನ ಅಗತ್ಯತೆಗಳನ್ನು ಒದಗಿಸುವ ಯಾವುದೇ ಸಾಧ್ಯತೆಯಿಲ್ಲದೆ ಕೆರೆಯು ವರ್ಷದ ಬಹುಪಾಲು ಹೆಪ್ಪುಗಟ್ಟಿದ ಕಾರಣ, ಪ್ರದೇಶದ ಜನರು ಪದ್ಮಸಂಭವರಿಗೆ ಸಹಾಯ ಮಾಡಲು ಮನವಿ ಮಾಡಿದರು. ಗುರುಗಳು ಸಹಾಯ ಮಾಡಲು ಒಪ್ಪಿಕೊಂಡರು ಮತ್ತು ಸರೋವರದ ಪ್ರದೇಶದ ಒಂದು ಸಣ್ಣ ಭಾಗದಲ್ಲಿ ತಮ್ಮ ಕೈಗಳನ್ನು ಇರಿಸಿದರು. ಇದು ಚಳಿಗಾಲದಲ್ಲಿ ಹೆಪ್ಪುಗಟ್ಟುವುದನ್ನು ನಿಲ್ಲಿಸಿತು ಮತ್ತು ಜನರಿಗೆ ಕುಡಿಯುವ ನೀರಿಗೆ ಅನುಕೂಲವಾಯಿತು. ಅಂದಿನಿಂದ, ಸರೋವರವನ್ನು ಪವಿತ್ರವೆಂದು ಪರಿಗಣಿಸಲಾಗಿದೆ ಮತ್ತು ಭಕ್ತರು ಈ ಪವಿತ್ರ ನೀರನ್ನು ಪಾತ್ರೆಗಳಲ್ಲಿ ಒಯ್ಯುತ್ತಾರೆ. == ಚಿತ್ರಗಳು == == ಉಲ್ಲೇಖಗಳು == == ಹೊರಗಿನ ಕೊಂಡಿಗಳು == 2020-07-06 ವೇಬ್ಯಾಕ್ ಮೆಷಿನ್ ನಲ್ಲಿ. -